Dezvoltatori care ascund adevarul, zone rezidentiale fara utilitati si fara infrastructura, iata principalele probleme reclamate de cei care s-au mutat in casa noua.

Desi legile sunt clare in cazul acordarii autorizatiilor de construire, dar si in privinta standardelor de calitate, multe locuinte noi au fost facute in bataie de joc, se plang oamenii. Dupa ce au platit, proprietarii spun ca au fost pacaliti de dezvoltatori si ignorati de autoritati. Un material realizat in cadrul campaniei "Inspector Pro".

Popesti Leordeni cel Nou, o asa-zisa zona rezidentiala de langa Bucuresti, care apare in topul reclamatiilor, atunci cand vine vorba despre cat de rau poate ajunge cineva care s-a mutat in casa noua. Oamenii sunt disperati si arata cu degetul catre primarie si dezvoltatori.

Mirela Florea, locatara: “Nu trecere de pietoni, trotuare nu, canalizare nema, nimic nu e aici. Un loc de umbra, un parc pentru copii nu avem, nimic, o piata ca lumea.“

Florin Preda, administrator public Popesti Leordeni: "Cand ti se spune ca se va construi scoala, ca se va asfalta drumul, ca o sa faca si ca o sa dreaga primaria, trebuie sa vii sa intrebi la primarie daca exista intr-adevar proiecte pe aceste teme."

Practic, numai cine nu a vrut, nu a construit aici. Si asa s-a ajuns la ridicarea unui cartier intreg, haotic si nesistematizat. Unele strazi nu au nici macar trotuare si nici sistem public de iluminat nu gasim peste tot. Despre parc, scoala sau gradinita… nici vorba.

Florin Preda: "3.000 de unitati locative intr-un an. Statistic, Popesti Leordeni este polul de dezvoltare la nivel national. Avem cel mai ridicat ritm. Neoficial, se discuta ca am fi pe primul loc si in Europa, dar nu pot sa va confirm acest lucru. Nu a existat comunicare nici cu cei care au investit in zona. Exista un plan urbanistic general la nivelul anului 1996."

Dar de atunci si pana in prezent zona s-a dezvoltat enorm, numai planurile au ramas in urma.

Florin, locatar: “Am luat teapa cu cartierul asta. Canalizarea proasta, miros de la Glina, apartamentele s-au scumpit. S-au exploatat la maximum terenurile. Au cumparat sa puna bloc langa bloc, primaria nu-si da interesul.”

Florin Preda: "Le-am spus, daca noi asfaltam drumul mai bagam si retea de canalizare, o sa generam alte probleme. Avem dreptul si vrem sa fie asfaltat, ca mergem cu cizme la birou. In parte, aveau dreptate, dar tot la fel de bine in momentul in care ai vizionat si ai cumparat, ai vazut ce e acolo."

Bataie de joc pe strada, bataie de joc si in case.

O alta poveste, din Dobroesti, o localitate de langa Bucuresti, aduce din nou in discutie dezvoltarea haotica, facuta in graba. Apartamentele din acest complex rezidential, construit practic in camp, s-au vandut ca painea calda, datorita pretului mic pe metru patrat. In scurt timp insa, oamenii s-au trezit ca sobolanii din camp le intra in case.

Locatara Dobroesti: "E gunoiul pana aici in drum. Normal ca sunt sobolani.”

Ca s-au gandit sau nu la problema gunoaielor, oamenii sunt nevoiti acum sa cheme echipele de deratizare si de cateva ori pe luna si nici macar asta nu le garanteaza ca vor scapa definitiv de musafirii nepoftiti.

Localnicii se plang si ca apartamentele noi, frumos finisate si luminoase, n-au mai parut atat de atractive dupa ce s-au umplut de mirosul neplacut din fosa septica a blocului.

Locatara Doproesti: “Prin scurgerea de la baie venea miros. Cand se umplea fosa, nu stiu, se simtea un miros mai intens. Am astupat-o.”

Stefan Condu, primar Dobroesti: "E simplu sa dai vina pe cineva. Sa nu uitam ca dezvoltatorii cand au vandut au promis canalizare, au promis transport si nu mai stiu ce. Nu a fost ceva gandit pe viitor. Pentru a avea ceva civilizat, ar trebui totul scos din pamint si refacut.”

Asadar, zona e de vina, nu proiectul complexului si nici constructorul.

Stefan Condu: “Am facut sesizari catre Apa-Canal Ilflov. Am facut verificari, dansii ne-au raspuns ca pana in 2020 au un proiect amplu si vor rezolva aceasta problema.”

In ceea ce priveste tencuiala cazuta, peretii murdari si gunoiul de pe holuri si din fata blocului, reprezentatii firmei care a construit aceste imobile sustin ca de vina sunt tot locatarii.

Gabriela Alexandra, reprezentant complex: "Omul nu intelege ca asta e casa lui, nu numai apartamentul ci si scara pe care merge, adica ar fi putut sa aiba grija asa cum are in casa lui, nu sa se gandeasca uite ce prost e construit. Nu, nu e prost construit, e vorba si de intretinere. Acum, tu locuiesti acolo. Este sparta o gresie… voi ati spart-o, voi calcati pe ea. Hai sa o rezolvati, decat sa puneti o poza pe un grup de Facebook si sa va plangeti."

Intr-adevar, oamenii nu ar trebui sa se planga, pentru ca au legea de partea lor. In Romania, viciile ascunse ale unei construcții pot fi reclamate chiar si la 10 ani de la receptia lucrarii. Iar atunci cand vine vorba despre structura de rezistenta a unei cladiri, nu-i de joaca. Garantia se extinde, potrivit legii, pe toata durata existentei imobilului. Constructiile haotice si prost facute au aparut odata cu febra imobiliara. Dar problemele lor au iesit la iveala mult mai tarziu, abia dupa ce oamenii s-au mutat in ele.

Din 2006 si pana acum, in Romania s-au ridicat peste 500.000 de locuinte noi. Apogeul a fost atins în 2008, cand au fost finalizate peste 67.000 de unitati locative, cu mult peste media de 38.000 de locuinte a ultimilor 27 de ani. De altfel, un studiu realizat de DTZ Echinox, pe baza datelor publicate de Institutul National de Statistica, arata ca din 1990 incoace, numarul total al locuintelor noi, construite in Romania, a depasit cifra de un million.